Greek Legal Document

Category: 297

Content:
1. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ  ΤΑΧΥΔΡΟΜΕΙΩΝ (ΕΕΤΤ) Αριθ. 233/34 της 22 Οκτ./8 Νοεμ. 2001 (ΦΕΚ Β΄1501) Καθορισμός του Βασικού Επιπέδου Αναλυτικής Χρέωσης των Χρηστών των Σταθερών Δημόσιων Τηλεφωνικών Δικτύων ή/και των Ψηφιακών Δικτύων Ενοποιημένων Υπηρεσιών (ISDN) ή/και των Σταθερών Δημόσιων Τηλεφωνικών Υπηρεσιών συμπεριλαμβανομένων των Υπηρεσιών Προστιθέμενης Αξίας και των Υπόχρεων Παροχής του. Έχοντας υπόψη : α.το άρθρο 9, παράγρ. 1, στοιχείο δ΄ και το άρθρο 3, παράγρ. 14, στοιχείο κβ΄ του Ν.2867/2000 "Οργάνωση και Λειτουργία των Τηλεπικοινωνιών και άλλες Διατάξεις" (ΦΕΚ 273/Α/2000), β.το άρθρο 13 του Π.Δ. 181/1999 "Προσαρμογή στην Οδηγία 98/10/Ε.Κ. του Ευρωπαϊκού Κοινοβουλίου και του Συμβουλίου για την Εφαρμογή της Παροχής Ανοιχτού Δικτύου (ONP) στη Φωνητική Τηλεφωνία και για την Καθολική Υπηρεσία για τις Τηλεπικοινωνίες σε Ανταγωνιστικό Περιβάλλον" (ΦΕΚ 170/Α/1999), γ.τις διατάξεις του Ν.2774/1999 "Προστασία Δεδομένων Προσωπικού Χαρακτήρα στον Τηλεπικοινωνιακό Τομέα" (ΦΕΚ 287/A/1999), δ.το γεγονός ότι από τις διατάξεις της παρούσας δεν προκύπτει δαπάνη εις βάρος του κρατικού προϋπολογισμού, αποφασίζει : Τον καθορισμό του Βασικού Επιπέδου Αναλυτικής Χρέωσης των Χρηστών των Σταθερών Δημόσιων Τηλεφωνικών Δικτύων ή/και των Ψηφιακών Δικτύων Ενοποιημένων Υπηρεσιών (ISDN) ή/και των Σταθερών Δημόσιων Τηλεφωνικών Υπηρεσιών συμπεριλαμβανομένων των Υπηρεσιών Προστιθέμενης Αξίας και των Υπόχρεων Παροχής του, ως ακολούθως : Άρθρο 1 Πεδίο εφαρμογής 1.Η παρούσα Απόφαση αφορά όλους τους παρόχους σταθερών δημόσιων τηλεφωνικών δικτύων ή/και των Ψηφιακών Δικτύων Ενοποιημένων  Υπηρεσιών (ISDN) ή/και σταθερών δημόσιων τηλεφωνικών υπηρεσιών συμπεριλαμβανομένων των Υπηρεσιών Προστιθέμενης Αξίας. Οι ανωτέρω οφείλουν να παρέχουν δωρεάν στους χρήστες τους το Βασικό Επίπεδο Αναλυτικής Χρέωσης, όπως αυτό καθορίζεται στα άρθρα 3 και επόμενα. 2.Η Απόφαση αυτή εφαρμόζεται σε γραμμές συνδρομητών που συνδέονται με ψηφιακά κέντρα και όταν αυτό είναι τεχνικώς εφικτό σε γραμμές συνδρομητών που συνδέονται με αναλογικά κέντρα, εφόσον η εφαρμογή δεν συνεπάγεται δυσανάλογη οικονομική επιβάρυνση για τον πάροχο. Άρθρο 10 Έναρξη ισχύος 1.Οι ρυθμίσεις της παρούσας Απόφασης τίθενται σε εφαρμογή από 1.3.2002. 22.Κ.β.1 Τιμολόγια Παρόχων Άρθρο 2 Ορισμοί 1.Χρήστης : Κάθε φυσικό ή νομικό πρόσωπο που χρησιμοποιεί ή ζητεί να χρησιμοποιήσει Δημόσιες Τηλεπικοινωνιακές Υπηρεσίες. 2.Συνδρομητής : Κάθε χρήστης ο οποίος έχει συνάψει σύμβαση με το φορέα διαθέσιμων στο κοινό τηλεπικοινωνιακών υπηρεσιών για την παροχή των υπηρεσιών αυτών.  3.Επιπλέον, ισχύουν οι ορισμοί του Ν.2867/2000 ή, σε περίπτωση που δεν αναφέρονται σε αυτόν, του Π.Δ. 181/1999.  Άρθρο 3 Καθορισμός Βασικού Επιπέδου  Αναλυτικής Χρέωσης Το Βασικό Επίπεδο Αναλυτικής Χρέωσης εμπεριέχεται στον αναλυτικό λογαριασμό και περιλαμβάνει τα εξής στοιχεία : 1.Πληροφορίες για την κίνηση του λογαριασμού α.Την ανάλυση των κλήσεων των οποίων η χρέωση υπερβαίνει τα 7,33 ευρωλεπτά (25 δραχμές), εξαιρουμένου του ΦΠΑ. Η ανάλυση αυτών των κλήσεων θα πρέπει να περιλαμβάνει τουλάχιστον τις ακόλουθες πληροφορίες ανά κλήση: (i) τον καλούμενο αριθμό, (ii) την ημερομηνία κατά την οποία έλαβε χώρα η κλήση, (Μετά τη σελ. 661) Σελ. 663 Τεύχος     Σελ.      Τιμολόγια Παρόχων 22.Κ.β.1 (iii) το χρόνο έναρξης της κλήσης, (iv) τη διάρκεια της κλήσης, (v) τη χρέωση της κλήσης. Το ύψος του ποσού των 7,33 ευρωλεπτών (25 δραχμών), εξαιρουμένου του ΦΠΑ, θα ελέγχεται περιοδικά από την ΕΕΤΤ, η οποία δύναται να το τροποποιεί. β.Συγκεντρωτικές πληροφορίες, όπως ο συνολικός αριθμός, η συνολική διάρκεια, η συνολική χρέωση για τις υπόλοιπες μη ατελείς κλήσεις των οποίων η ανάλυση δεν παρέχεται δωρεάν. 2.Όλες τις οικονομικές ελαφρύνσεις και τις υπόλοιπες επιβαρύνσεις του συνδρομητή που δεν περιλαμβάνονται στο υπό στοιχείο (1.) ανωτέρω (όπως τέλος σύνδεσης, αποσύνδεσης κλπ.). Άρθρο 4 Πρόσθετες Πληροφορίες 1.Η ανάλυση των μη ατελών κλήσεων, η οποία κατά το άρθρο 3 δεν παρέχεται δωρεάν, θα παρέχεται σε λογική τιμή ή ατελώς. 2.Πληροφορίες, πλέον του Βασικού Επιπέδου Αναλυτικής Χρέωσης, που καθορίζεται στο άρθρο 3, όπως μεγαλύτερος βαθμός ανάλυσης ανά κλήση, διάφορες συγκεντρωτικές πληροφορίες κλπ., δύναται να παρέχονται σε λογική τιμή ή ατελώς. Άρθρο 5 1.Το Βασικό Επίπεδο Αναλυτικής Χρέωσης παρέχεται κατόπιν αιτήματος του χρήστη.  2.Σε περίπτωση συσκευής σε χώρο με πολλούς κατοίκους ή διαμένοντες ή σε επαγγελματική εγκατάσταση με πολλούς χρήστες, για την αποστολή αναλυτικού λογαριασμού, χρειάζεται έγγραφη βεβαίωση του συνδρομητή ότι οι χρήστες έχουν ενημερωθεί ή θα ενημερωθούν με τον κατά περίπτωση πρόσφορο τρόπο, για την αποστολή αναλυτικών λογαριασμών στο συνδρομητή. 3.Οι χρήστες έχουν το δικαίωμα να ζητούν την έκδοση και λήψη μη αναλυτικών λογαριασμών. Άρθρο 6 Ατελείς κλήσεις Κλήσεις που διατίθενται δωρεάν για τον καλούντα συνδρομητή δεν εμφανίζονται στον αναλυτικό λογαριασμό του καλούντος συνδρομητή. Σελ. 664 Τεύχος     Σελ.      Άρθρο 7 Κατόπιν αιτήματος του συνδρομητή ή του χρήστη, ο φορέας παροχής τηλεπικοινωνιακού δικτύου ή και διαθέσιμης στο κοινό τηλεπικοινωνιακής υπηρεσίας οφείλει να διαγράφει τα τρία (3) τελευταία ψηφία των κληθέντων αριθμών. Εφόσον το ζητήσει ο συνδρομητής ή ο χρήστης, ο φορέας παροχής τηλεπικοινωνιακού δικτύου ή και διαθέσιμης στο κοινό τηλεπικοινωνιακής υπηρεσίας υποχρεούται σε πλήρη διαγραφή των κληθέντων αριθμών, αμέσως μετά την αποστολή του λογαριασμού. Στην περίπτωση αυτή δεν θα υφίσταται για την Εταιρεία υποχρέωση απόδειξης της ορθότητας των στοιχείων των λογαριασμών. Άρθρο 8 Το Βασικό Επίπεδο Αναλυτικής Χρέωσης λαμβάνεται σε έντυπη μορφή εκτός αν ο χρήστης συμφωνήσει με τον πάροχο σε άλλης μορφής ενημέρωση. Άρθρο 9 Όλα τα άρθρα ισχύουν με την επιφύλαξη των διατάξεων της κείμενης νομοθεσίας για την προστασία των δεδομένων προσωπικού χαρακτήρα και της ιδιωτικής ζωής.